**ZK/1-12/2021**

**Határozat: 172**

**Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2021. november 11-én megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2021. november 11-én 13,05** órai kezdettel megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Kötő Attila, Magyarné Kovács Judit, Stégli János, Végh Andor János képviselők, Dr. Szentgyörgyvölgyi Eszter jegyző.

Az ülésen nincs jelen: Vlasicsné Dörgönye Márta képviselő.

Tanácskozási joggal jelen van: Torma László aljegyző.

Jegyzőkönyvet készítette: Dr. Szentgyörgyvölgyi Eszter jegyző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Végh Andor János, Magyarné Kovács Judit képviselőket.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: A kiküldött meghívó 1 napirendi pontra tett javaslatot, melyet ismertet:

**Napirend:**

**1. Ajánlatok elbírálása „Zalakaros Város Önkormányzata részére karácsonyi  
 díszkivilágítás felszerelése” tárgyban**  Előadó: Novák Ferenc polgármester

Novák Ferenc: Szavazásra teszi fel a napirend elfogadására vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül a napirend elfogadására vonatkozó ügyrendi javaslatot elfogadta.

**Az elfogadott napirend:**

**1. Ajánlatok elbírálása „Zalakaros Város Önkormányzata részére karácsonyi  
 díszkivilágítás felszerelése” tárgyban**  Előadó: Novák Ferenc polgármester

**Napirend tárgyalása:**

**1. Ajánlatok elbírálása „Zalakaros Város Önkormányzata részére karácsonyi  
 díszkivilágítás felszerelése” tárgyban**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Kötő Attila: Javasolja, hogy a képviselőtestület nyilvánítsa eredménytelennek a pályázati eljárást, ugyanakkor tekintettel arra, hogy nagyon rövid a határidő az elemek felszerelésére, a testület hatalmazza fel a polgármestert az érvényes ajánlatot benyújtó Vilkor Kft.-vel történő tárgyalás lefolyatásra, az árajánlat pontosítása érdekében, valamint a lefolytatott egyeztetések alapján a vállalkozási szerződés aláírására a rendelkezésre álló keretösszeg erejéig, ami bruttó 1.600.000 Ft.

Novák Ferenc: Szavazásra teszi fel az alábbi határozati javaslat elfogadását:

A Képviselőtestület

1. A Zalakaros Város Önkormányzat tulajdonában lévő karácsonyi disz-kivilágítási elemek felszerelésére kiírt közbeszerzési értékhatárt el nem érő pályázati eljárást eredménytelennek nyilvánítja.
2. A pályázati eljárás tárgya szerinti munka 2021. november 28-i határidejére figyelemmel felhatalmazza a polgármestert az érvényes ajánlatot benyújtó Vilkor Kft. vel (8840 Csurgó, József Attila u. 2/A.) történő tárgyalás lefolyatásra, az árajánlat pontosítása érdekében.
3. Zalakaros Város Önkormányzata Beszerzési Szabályzatában foglaltak alapján felhatalmazza a polgármestert legfeljebb bruttó 1.600.000 Ft vállalkozói díj keretösszegben a vállalkozási szerződés aláírására.
4. A vállalkozói díj pénzügyi fedezetét maximum bruttó 1.600.000 Ft erejéig a 2021. évi költségvetés dologi kiadásai terhére biztosítja.
5. Felkéri a Hivatalt a vállalkozási szerződés soron kívüli előkészítésére.
6. Felkéri a Hivatalt, hogy a Behiáki telephely raktárában lévő karácsonyi díszkivilágítási elemeket felhasználhatóság szempontjából vizsgáltassa át, a felszerelhető elemeket válogassa ki, az indokolt javításokat végeztesse el az Önkormányzat 2021. évi költségvetésének dologi kiadásai terhére.

Képviselőtestület 6 igen szavazattal, ellenszavazat és tartózkodás nélkül   
az alábbi határozatot fogadta el:

**Képviselőtestület 172/2021. (XI.11.) számú határozata:**

A Képviselőtestület

1./ a Zalakaros Város Önkormányzat tulajdonában lévő karácsonyi disz-kivilágítási elemek felszerelésére kiírt közbeszerzési értékhatárt el nem érő pályázati eljárást eredménytelennek nyilvánítja.

2./ a pályázati eljárás tárgya szerinti munka 2021. november 28-i határidejére figyelemmel felhatalmazza a polgármestert az érvényes ajánlatot benyújtó Vilkor Kft. vel (8840 Csurgó, József Attila u. 2/A.) történő tárgyalás lefolyatásra, az árajánlat pontosítása érdekében.

3./ Zalakaros Város Önkormányzata Beszerzési Szabályzatában foglaltak alapján felhatalmazza a polgármestert legfeljebb bruttó 1.600.000 Ft vállalkozói díj keretösszegben a vállalkozási szerződés aláírására.

4./ a vállalkozói díj pénzügyi fedezetét maximum bruttó 1.600.000 Ft erejéig a 2021. évi költségvetés dologi kiadásai terhére biztosítja.

5./ felkéri a Hivatalt a vállalkozási szerződés soron kívüli előkészítésére.

6./ felkéri a Hivatalt, hogy a Behiáki telephely raktárában lévő karácsonyi díszkivilágítási elemeket felhasználhatóság szempontjából vizsgáltassa át, a felszerelhető elemeket válogassa ki, az indokolt javításokat végeztesse el az Önkormányzat 2021. évi költségvetésének dologi kiadásai terhére.

Határidő: azonnal

Felelős: Novák Ferenc polgármester

Operatív felelős: Bognár Ottó Péter településstratégiai, hatósági és közbiztonsági referens

Dr. Szentgyörgyvölgyi Eszter jegyző

Horváthné Juhász Barbara pénzügyi osztályvezető – tájékoztatásul a   
 költségvetés számára

Novák Ferenc: Mivel a nyílt ülésen tárgyalandó napirend nem volt, megköszönte a részvételt és az ülést 13,30 órakor bezárta.

Kmft.

Novák Ferenc Dr. Szentgyörgyvölgyi Eszter

polgármester jegyző

Végh Andor János Magyarné Kovács Judit

jkv. hitelesítő jkv. hitelesítő